
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00593/2014-04
27.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 27.06.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуњава прописане  стандарде  за  акредитацију  студијског  програма  Основне  академске студије - ЗАШТИТА ЖИВОТНЕ СРЕДИНЕ у оквиру поља природно-математичких наука и то за 45 студената у седишту на српском и енглеском.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, је дана 31.03.2014. године поднела захтев за акредитацију студијског програма Основне академске студије - ЗАШТИТА ЖИВОТНЕ СРЕДИНЕ у оквиру поља природно-математичких наука под бројем     612-00-00593/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ЕДУКОНС и предлог одлуке, достављени су Комисији за акредитацију и проверу квалитета.
Студијски програм је  у природно математичком пољу  што је у складу са законом и листом области коју је утврдио Национални савет. Назив дипломе аналитичар заштите животне средине је у складу са листом звања коју је утврдио Национални савет, а дужина студија 3 године и 360 ЕСПБ је у складу са законом. Програм је прихваћен 25.03.2013. Сенат Универзитета Едуконс.

Студијски програм основних академских студија заштите животне средине (180 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Академски назив који студент стиче завршетком овог нивоа студија је  Аналитичар заштите животне средине. Студијски програм има све потребне елементе предвиђене ЗВО. Савладавањем садржаја предмета овог студијског програма, студенти се оспособљавају за обављање контроле квалитета животне средине са нагласком на хемијску, физичко-хемијску и биолошку анализу стања животне средине. Студијски програм је у складу са савременим потребама модерног друштва и међународне заједнице. Потреба за оваквим профилом стручњака постоји у институцијама ангажованим на успостављању и унапређењу система заштите животне средине, заштите природе (заштићена природна добра), научно-истраживачким и технолошким институцијама, корпорацијама и агенцијама, јавним комуналним предузећима, консултантским институцијама из области заштите животне средине,  невладином сектору и што је такође од изузетног значаја,  институцијама за oбразовање становништва. Сврха основних академских студија заштите животне средине је јасно формулисана и у складу је са основним задацима и циљевима Факултета заштите животне средине као високошколске установе. Основна сврха студијског програма је образовање студената и стварање високо образованих кадрова за препознатљиве професије и занимања у области науке о заштити животне средине. Студијски програм конципиран је на начин да студенти стичу фундаментална и примењена стручна знања из различитих области заштите животне средине који на основу новостеченог знања стичу компетентност у националним, европским и светским оквирима за јасну и препознатљиву професију Аналитичар заштите животне средине. Студијски програм  има јасно дефинисане циљеве. Циљ студијског програма основних академских студија заштите животне средине укључује постизање компетенција и академских вештина из области прирoдних наука за: анализу, синтезу и предвиђање решења и последица у заштити животне средине; овладавање методама, поступцима и процесима истраживања у области заштите животне средине; контролу квалитета животне средине са нагласком на хемијској, физичко-хемијској и биолошкој анализи стања животне средине; развој критичког и самокритичког мишљења и приступа према проблемима у заштити животне средине; примену научних принципа, аналитичких знања и инструменталних метода анализе у пракси; комбиновање информационих технологија; развој етичких, социјалних, културних и стратешких ставова везаних за управљање животном средином.

Савладавањем наведеног програма  наведено је које компетенције стичу дипломирани студенти. Одвојено су назначене опште од предметно-специфичних компетенција. Од општих компетенција, наведене су: стицање знања из области природних наука као основе за разумевање појава и процеса у животној средини и њеној заштити, овладавање инструменталним методама, лабораторијским поступцима и процесима истраживања у области заштите животне средине, анализе и синтезе свих чинилаца животне средине (ваздуха, воде, земљишта) кроз одрживо коришћење природних ресурса и енергије, као и предвиђања последица и решења могућих проблема у животној средини, примене аналитичких знања и научних принципа у пракси, поштујући захтеве законодавства у области животне средине на локалном, националном, регионалном и глобалном нивоу. Наведене су и предметно-специфичне компетенције: темељно познавање и разумевање физичких, хемијских и биолошких принципа и процеса у области заштите животне средине у смислу праћења и вредновања стања животне средине, решавање конкретних случајева загађивања животне средине, уз примену савремених научних метода, лабораторијских анализа и поступака, оспособљавање за мониторинг животне средине, контролу емисије и имисије загађујућих супстанци и њихов утицај на животну средину, повезивање основних знања из области заштите животне средине са знањима из области природно-математичких наука (хемија, биологија, физика, математика), као и правне регулативе у области заштите животне средине, а све у циљу њихове примене. У документацији је приложен додатак дипломе (Прилог 4.1), као документ који ближе објашњава стечене компетеције.

Распоред предмета по семестрима и години студија (6 семестара, 3 године), статус предмета, фонд часова и број ЕСПБ бодова дати су у табели 5.1. Сви предмети на студијском програму су једносеместрални. Предмети су по типу подељени на обавезне и изборне (табела 5.3). Студијски програм садржи четири изборна блока. У сваком изборном блоку студент бира један предмет од понуђена два. Изборност је у предвиђеним границама и износи 21,11 %. Студијски програм садржи: 20 обавезних предмета – 142 ЕСПБ, 4 изборна предмета – 28 ЕСПБ и Завршни рад – 10 ЕСПБ. Детаљни опис облика активности на часовима активне наставе дат је у књизи предмета (Табела 5.2 Спецификација предмета). Активна настава на појединачном предмету организује се кроз предавања, вежбе и друге облике наставе (ДОН).  Сви предмети у курикулуму су представљени кроз књигу предмета, где сваки од њих има све потребне елементе који се налазе у захтеву стандарда. Код предмета Биологија, садржај не одговара називу предмета. У наведеном садржају се налазе само неке области биологије (цитологија и хистологија), тако да га је неопходно проширити на остале              једнако важне области биологије. Структура студијског програма је дефинисана       као: 12,12% академско-општеобразовних, 22,22% теоријско-методолошких, 37,37%                научно-стручних и 28,28% стручно-апликативних предмета, према  укупном % ЕСПБ (100% = 180 ЕСПБ), који се остварује на студијском програму. 

Студијски програм заштите животне средине је конципиран тако да, на интердисциплинаран, целовит и свеобухватан начин, пружа студентима најновија научна и стручна сазнања из области заштите животне средине. Студијски програм је  усаглашен са програмима II степена студија Факултета заштите животне средине, представљајући основу за усмеравање студената ка мастер академским студијама. У опису стандарда је наведено  шест иностраних програма, са којим је програм усклађен, и то  према документацији у прилогу 6. 1,2,3:

1. University of Reading, Soil Science Department, Велика Британија 

2. University of Leeds, School of Earth and Environment, Велика Британија

3. State University of New York-College of Environmental Science and Forestry, Division of Environmental Science, Syracuse, NY, САД

Студијски програм Заштите животне средине поседује потребну компатибилност са другим сродним студијским програмима.  Формално и структурно, као и у погледу услова уписа, трајања студија, услова преласка у наредну годину, стицања дипломе и начина студирања, усаглашен је са више акредитованих иностраних програма. Предвиђен је упис 45 студената, што одговара расположивим капацитетима установе. Приликом уписа студената проверавају се њихове способности. Кандидат који конкурише за упис мора имати завршено четворогодишње средњошколско образовање и полагати пријемни испит у складу са карактером студијског програма. Одабир студената за упис, од укупног броја пријављених кандидта, врши се на основу постигнутог успехa током школовања у средњој школи, као и на основу постигнутог успеха на пријемном испиту. Остварени резултати на пријемном испиту и успех из средњошколског образовања приказују се јавно и објављују на огласној табли и сајту Факултета у облику ранг листе. Право уписа у прву годину основних академских студија стиче кандидат чија је позиција на ранг листи у оквиру предвиђеног броја студената за упис.

Полагањем испита студенти стичу одређени број ЕСПБ. Сваки предмет у програму има одређени број ЕСПБ који студент остварује када са успехом положи испит. Број ЕСПБ се утврђује на основу радног оптерећења студента у савладавању одређеног предмета. Успешност студената у савлађивању одређеног предмета континуирано се прати током наставе и изражава се поенима. Оцена се формира на бази континуираног праћења и оцењивања активности и знања студента, које је показао на предиспитним и испитним обавезама. Предиспитне обавезе су присуство и активност на предавањима и вежбама, колоквијуми, семинарски радови, практичан рад, и други облици наставе.У програму сваког предмета јасно су дефинисане предиспитне и испитне обавезе. Укупан број поена за све предиђене обавезе студената износи 100 поена, од чега се на предиспитним обавезама студент може остварити минимално 30, а максимално 70 поена. Остатак поена се остварује на испитним обавезама. Успех студената на испиту изражава се оценом од 5 (недовољан) до 10 (одличан-изузетан): 
Сваки предмет из студијског програма има јасан и објављен начин стицања поена на основу сваке појединачне активности, било да су то предиспитне или активности на испиту (Табела 8.1).

На студијском програму Заштита животне средине ангажовано је 18 наставника (табела 9.2). Потребан број наставника за реализацију студијског програма је 5,67. Од тог броја, у сталном радном односу са пуним радним временом, ангажовано је 16 наставника. На основу уговора о допунском раду факултет ангажује 2 наставника са 30% радног времена. Наведени број  наставника одговара потребама студијског програма и сразмеран је броју предмета, односно броју часова на предметима. Просечно оптерећење наставника (2,32 часа) за овај студијски програм,  је у оквиру законских норми. Ни један наставник нема веће оптерећење од 12 часова недељно. На основу података приказаних у електронском извештају о параметрима студијског програма може се контатовати да је испуњен захтев да 70% часова, од активне наставе коју држе наставници буду они са пуним радним временом. Проценат часова предавања који држе наставници запослени са 100% радним временом на Факултету износи 91%. Од укупног броја наставника (18) који су укључени у реализацију студијског програма 16 наставникa има научни назив доктор наука из одговарајуће научне области, што значи да је захтев стандарда испуњен. Према подацима из електронског Извештаја о параметрима студијског програма број сарадника одговара потребама студијског програма.  Потребан  број  сарадника  износи  7, а  факултет  ангажује  13  сарадника (Табела 9.4). Квалификације наставника приказане су у Табели 9.1 и документоване су репрезентативним референцама за предмете које наставник држи на студијском програму. Научне и стручне квалификације наставног особља  одговарају образовно научном пољу, врсти и нивоу извођења наставе. Величина група за предавања и вежбе одговара Допуни стандарда за акредитацију студијских програма у оквиру поља Природно-математичких наука. За квалитетно извођење студијског програма испуњени су нормативи у погледу броја студената по наставним групама, тако да је величина групе за предавања 80 студената, групе за вежбе 25 студената и групе за лабораторијске вежбе (ДОН) 15 студената.

Обезбеђен је довољан простор за извођење наставе по сменама, што одговара захтевима стандарда. Просторије су у складу са потребама образовног процеса и укупне су површине 4024 m2 бруто простора (Табела 10.1). Укупан бој студената на студијском програму је 40. Учионице (12), амфитеатри (3) лабораторије (1), компјутерска лабораторије (2), библиотека,  Факултета и остале просторије за извођење наставе и рад наставног и ненаставног кадра Факултета  су примерене  потребама студијског програма. Радни простор за наставнике и сараднике (наставнички кабинети и лабораторије за рад наставног особља) је укупне површине 252 m2, укључујући и просторије за администрацију (студентска служба). Укупно има 12 канцеларија.  У листи опреме која се користи за извођење наставе (Табела 10.2) налазе се различити апарати и друга лабораторијска опрема. Листа  од 155 библиотечке јединице релевантне за студијски програм  дата је у Табели 10.3. и листа од 50 уџбеника  доступна студентима на студијском програму дата је у Табели 10.4. Библиотека Факултета поседује уџбенике, практикуме, приручнике, збирке задатака, монографије, научне и стручне часописе и остале библиотечке и информатичке ресурсе неопходне за квалитетан рад студената, наставника и сарадника. Покривеност обавезних предмета литературом је задовољавајућа и  приказана у Таб. 10.5. где постоји веома мало књига - уџбеника предметних наставника, а постоје и друге књиге-уџбеници као алтернатива од других аутора, изван факултета.

Процес контроле квалитета састоји се у непрекидном праћењу квалитета наставе, студената и квалитета ресурса Факултета потребних за успешно спровођење студијског програма Oсновних академских студија заштите животне средине. Комисија за обезбеђење квалитета (Табела 11.1), у складу са датим овлашћењима из Стратегије о обезбеђењу  квалитета на универзитету Едуконс има задатак да врши контролу квалитета. Сем тога, циљеви, структура и садржај студијских програма, радно оптерећење, као и исход стручности које добијају студенти  се проверавају кроз студентске анкете. У контроли квалитета услова рада,  факултет је обезбедио активну улогу студената. У Комисији за контролу квалитета, поред стално запослених се налазе и представници студената.       
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ЕДУКОНС за студијски програм Основне академске студије - ЗАШТИТА ЖИВОТНЕ СРЕДИНЕ  у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Основне академске студије - ЗАШТИТА ЖИВОТНЕ СРЕДИНЕ у оквиру поља природно-математичких наука и то за 45 студената у седишту на српском и енглеском. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

Београд, 27.06.2014. године


	ПРЕДСЕДНИК

Проф. др  Ендре Пап



